Referat af møde i Aftagerpanel for Center for Mellemøststudier den 4. april 2013.

Til stede var: Odense kommune, Birgitte Vinsten (BV); Danmarks Radio, Birgitte Vestermark (BVM); FE, Klaus Munk (KM); Social- og integrationsministeriet - Souschef, Karen-Lise Johansen Karman (KL); Center for Mellemøststudier, Peter Seeberg (PS); Pia Hansen (PH); Signe Østergaard Christensen (SØC), Center for Mellemøststudier; studerende Rabika Kristin Saliba (RKS) og studerende Pernille Markvardsen (PM).

Afbud fra: Institut for Menneskerettigheder, vicedirektør, Charlotte Flindt Pedersen; Mellemfolkeligt Samvirke forkvinde, Trine Pertou Mach; Dansk Industri Chefkonsulent, Sarah Gade Hansen; Røde Kors Head of Region, Bjarke Skaanning; Center for Mellemøststudier, Kirstine Sinclair.

Referent: Signe Østergaard Christensen

1. **Velkomst v. Studieleder Peter Seeberg**

Studieleder Peter Seeberg bød velkommen, og takkede de fremmødte for deres deltagelse i arbejdet med centrets aftagerpanel. PS understregede vigtigheden af denne kontakt til væsentlige aftagerkanaler for centrets uddannelser og omtalte konkrete eksempler på dette. Derefter var der en kort præsentationsrunde af de fremmødte deltagere i panelet.

1. **Meddelelser**

PS fortalte om Center for Mellemøststudiers 30 års jubilæum sidst på året 2013. I den forbindelse vil der blive afholdt et større arrangement ultimo oktober, hvor alle panelets medlemmer også vil blive inviteret.

PS fortale om centerets opstart og historie med henblik på at informere nye medlemmer af panelet og som forudsætning for næste punkt på dagsordenen.

1. **Status for vores uddannelse og optaget i 2013**

PS gjorde status over centerets fire uddannelser, Mellemøststudier – kandidat, Master i Globalisering og integration, Global Transformation Studies – tilvalg og åben uddannelse. PS fortalte at det gælder for de åbne uddannelser og Masteruddannelsen, at der længe har været et faldende antal af studerende. Grunden til dette er den voksende konkurrence fra andre universiteter, Folkeuniversitetet og andre udbydere uden for universitetssystemet, og prisstigninger i uddannelserne.

Panelet drøftede ideer om hvad man kan gøre for at tiltrække de studerende i forhold til hvad panelet selv søger i kandidaterne. KM forslog summer schools, måske relateret til bestemte uddannelser: f.eks. at IT-medarbejdere mangler viden om Mellemøsten. BV orienterede om deres behov for viden om indvandreres baggrund og historie med henblik på forudsætninger for at arbejde med integration, bandekriminalitet osv. Også KL påpegede søger kandidater med større integrations forståelse. BVM forslog intensive kurser i arabisk, både skrift og tale.

PS takkede for de mange forslag og ideer, og der blev lavet en aftale med BV om at hun sender en mail til PS med deres konkrete behov for viden.

PS fortalte om planerne for en ny Bachelor uddannelse for Center for Mellemøststudier. Denne blev bakket op af aftagerpanelet, der vil blive løbende inddraget i udviklingsarbejdet.

1. **Arbejdet med institutionsakkreditering- orientering ved Peter Seeberg**

PS gennemgik det udleverede materiale vedrørende SDUs kvalitetspolitikker, akkreditering og de to uddannelsesberegninger. PS orienterede om uddannelsesberetningerne og deres hensigt.

Derefter gav PS en gennemgang af de SWOT-analyser, som i relation til uddannelsesberetningerne er blevet diskuteret med fakultetet.

PS orienterede om den fremadrettede handlingsplan hvor panelet diskuterede mulighederne for det projektorienterede forløb (praktik). Panelet gav udtryk for at de attraktive kandidater er dem, som har været aktive i forhold til frivilligt arbejde, projektorienterede forløb og studiejobs. BV forslog et samarbejde med private virksomheder som NOVO i forhold til det projektorienterede forløb og aftagerne af kandidaterne. Panelets medlemmer lovede, at de fremadrettet vil informere centeret, hvis og når de har behov for projektorienterede forløb og studiejobs. PS fortalte om centerets DJUCO projekt og mulighederne for projektorienterede forløb i tilknytning hertil.

1. **Uddannelsesregnskaber for centerets uddannelsesside.**

PS gennemgik kort de udleverede bilag. Samlet viser tallene, at økonomien for centrets uddannelser er blevet forbedret. Dette skyldes dels centrets kandidatuddannelse, der har tiltrukket et jævnt og højt antal studerende, dels skyldes det, at der er opnået bedre balance mellem antal studerende og de timer, der rekvireres på de andre uddannelser.

1. **Nye Perspektiver for centerets uddannelser, herunder etablering af ny bachelor-uddannelse – indtil videre med arbejdstitlen ”International Studies”.**

PS orienterede om centrets forslag om en ny bacheloruddannelse, som skal bygge på en idé om ”International Studies” i en humanistisk orienteret kontekst. Det er meningen, at uddannelsen skal udarbejdes i samarbejde med kolleger fra andre uddannelser og arbejdet vil blive igangsat i de kommende måneder med henblik på at arbejde frem mod opstart i efteråret 2014 eller 2015.

1. **forslag til aftagerpanel-møder afholdt hos medlemmerne i stedet for på Center for Mellemøststudier.**

KL vil undersøge muligheden for, at det næste møde kan blive afholde hos Social- og integrationsministeriet.

1. **Evt.**

Der var ikke noget til evt.

Peter Seeberg Signe Østergaard Christensen

Studieleder Referent